14. 8. 85 De Europæiske Fællesskabers Tidende Nr. L 217/27 KOMMISSIONENS BESLUTNING af 10. juli 1985 om forbud mod at anvende proteinprodukter, der er fremstillet på basis af gærsorterne »Candida« dyrket på n-alkaner, i foderstoffer (85/382/EØF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets direktiv 82/471/EØF af 30. juni 1982 om visse produkter, der anvendes i foderstoffer (1), senest ændret ved Kommissionens direktiv 84/443/EØF (?), særlig artikel 4, og 6, efter høring af Den videnskabelige komité for Foder og Den videnskabelige komité for Levnedsmidler, og ud fra følgende betragtninger : I henhold til direktiv 82/471/EØF kan medlemssta- terne midlertidigt fortsat tillade, at der gøres brug af de tilladelser, som er indrømmet på deres område før meddelelsen af dette direktiv, for så vidt angår protein- produkter fremstillet på basis af gærsorterne »Candida« dyrket på n-alkaner ; en afgørelse på fællesskabsplan vedrørende disse produkter bør træffes senest to år efter nævnte direktivs meddelelse. af de foreliggende videnskabelige og tekniske oplys- ninger og af en fælles udtalelse fra Den videnskabelige komité for Foder og Den videnskabelige komité for Levnedsmidler fremgår, at visse stammer af gærsor- terne »Candida« er sygdomsfremkaldende eller under visse omstændigheder kan fremkalde overfølsomheds- reaktioner ; anvendelsen af disse stammer til fremstil- lingen af proteiner bestemt til foderstoffer kan derfor medføre risiko for menneskers og dyrs sundhed, hvis der dannes levedygtige celler ; desuden er det som følge af, at visse fundamentale videnskabelige oplysninger ikke foreligger, herunder især de oplysninger, der er nødvendige for at fortolke de mulige følger af ændringer i sammensætningen af fedtsyrer i dyrs lipoider, ikke muligt at vurdere de risici, som disse produkter kan udgøre for forbrugerne ; på grundlag af de foreliggende oplysninger kan det ikke konkluderes, at proteinprodukter, der kan frem- stilles på basis af gærsorterne »Candida« dyrket på n- malkaner, opfylder de krav, der stilles i direktiv 82/471/ EØF med henblik på opnåelse af tilladelse fra Fælles- skabet ; det bør derfor forbydes, at der i Fællesskabet anvendes proteinprodukter, der er fremstillet på basis af gærsor- terne »Candida« dyrket på n-alkaner, i foderstoffer, så længe det ikke er godtgjort, at disse produkter ikke indebærer nogen risiko for mennesker og dyr; medlemsstater, som tillader anvendelsen af visse prote- inprodukter, der er fremstillet på basis af gærsorterne »Candida« dyrket på n-alkaner, bør træffe de fornødne foranstaltninger til at trække disse tilladelser tilbage ; de i denne beslutning fastsatte foranstaltninger er i overensstemmelse med udtalelse fra Den stående komité for Foder — VEDTAGET FØLGENDE BESLUTNING : Artikel 1 De tilladelser, som er indrømmet i medlemsstater til anvendelse af proteiner, der er fremstillet på basis af gærsorterne »Candida« dyrket på n-alkaner, trækkes tilbage. Artikel 2 Denne beslutning anvendes fra den 1. marts 1986. Medlemsstaterne meddeler Kommissionen de nødven- dige foranstaltninger, de eventuelt har truffet for at efterkomme denne beslutning. Artikel 3 Denne beslutning er rettet til medlemsstaterne. Udfærdiget i Bruxelles, den 10. juli 1985. På Kommissionens vegne Frans ANDRIESSEN Næstformand ()) EFT nr. L 213 af 21. 7. 1982, s. 8. () EFT nr. L 245 af 14. 9. 1984, s. 21.